jkorsvik/nowiki_second_scrape_merged huggingface dataset:
Johan Tufteland

Johan Tufteland (født 28. mai 1913 i Austevoll, død 25. februar 1998 i Kvam i Hardanger) var en norsk fisker, lærer, lyriker, oversetter og bygdebokforfatter. Utdannelsen hans var fra Stord lærarskule 1938–1942, Norges Lærarhøyskole i Trondheim (NTNU) 1949–1950, Sløyd- og tegnelærerskolen på Notodden 1951–1952 og Universitetet i Oslo 1958. Han arbeidet som lærer i Austevoll, i Bergen, i Kvam og på Kvitsøy. Tufteland skrev både fag- og skjønnlitteratur. Han gav ut kultursoge og tre gards- og ættesoger for Austevollkommune, tre diktsamlinger og en roman. Dessuten skrev han artikler i aviser og tidsskrift. I tillegg gjendiktet han til nynorsk dikt av den amerikanske lyrikaren Emily Dickinson. Flere av Tufteland sine gjendiktede salmer av blant andre Nikolai Grundtvig er med i Norsk salmebok.
I Kvam kommune gjorde han et omfattande innsamlingsarbeid til ny ættesoge.
Tufteland etterlot seg upubliserte romanmanus, dikt, gjendiktinger, ulike lokalhistoriske tekster og en håndskrevet ordsamling fra Austevoll på 531 sider. I forbindelse med 100-årsdagen for fødselen hans blir det gitt ut ei samling av upubliserte og tidligere utgitte dikt, prosatekster og gjendiktinger med tittelen Johan Tufteland. Dikt og prosa i utval. Dessuten blir en omarbeidet versjon av Sogn og Fjordane teaters oppsetting fra 2000, Eit anna hav, satt opp på nytt i privat regi.
Tufteland fikk tildelt kulturprisen i Austevoll i 1988 og i Kvam 1990.Ved siden av sin lyriske diktning arbeidet Johan Tufteland også med salmegjendiktninger, og han hadde seks gjendiktninger med i antologien «Med hyllings ljod». I forslaget til Norsk Salmebok finnes blant annet hans gjendiktning av sekvensen Veni sancte Spritus, den gylne sekvens fra 1200-tallet.


== Bibliografi ==
Eit anna hav – dikt (1965)
Blå berg – dikt (1966)
Hollendaren – Roman (1967)
I skuggen av ljoset – dikt (1967)
Austevollsoga – kultursoge (1986)
Dikt og prosa i utval ved Idar Stegane og Reidar Storaas (2013)


== Referanser ==


== Eksterne lenker ==
Artikkel om forfatteren. Allkunne.no
Artikkel om forfattaren. Lokalhistoriewiki.no
BRUGDEFANGSTEN – RISIKOSPORT ANNO 1770. EIT SPEL I KYSTSOGEVEKENE 2013 Arkivert 18. mars 2018 hos Wayback Machine.
Eit anna hav - Sogn og Fjordane teater. Youtube.com
Forfattarar frå Austevoll - Johan Tufteland Bømlo bibliotek
Kjerneved

Kjerneved eller alved er den innerste delen av en trestamme. Etter hvert som treet vokser, dør cellene innerst i stammen og danner kjerneveden. Linseporene i cellene i kjerneveden blir tettet igjen for å stoppe angrep fra parasitter, og hos mange treslag fylles cellen opp med forskjellige stoffer. Disse trærne har annen (mørkere) farge på kjerneveden enn på yta.
Furu, einer, eik og ask har farget kjerneved, mens gran, osp og lind har samme farge som på yta. Hos furua er cellen i kjerneveden (vanligvis kalt malme hos furu) fylt med kvae som gjør veden meget bestandig mot råte og insektangrep. Dette har husbyggere og snekkere kjent til og utnyttet opp gjennom tidene; se på de gamle laftede husene, gamle vinduer, båter og stavkirkene.
Bjørk er et unntak og har ikke kjerneved.


== Se også ==
Malmfuru
Tyri


== Referanser ==


== Eksterne lenker ==
Kjerneved av furu
Lili de Alvarez

Lili de Alvarez (født 9. mai 1905 i Roma, død 8. juli 1998 i Madrid) var en spansk kvinnelig tennisspiller. 
Hun var Spanias beste kvinnelige tennisspiller på 1920-tallet og hun nådde finalen i Grand Slam-turneringen i Wimbledon tre år på rad (1926–28). Hun tapt alle tre, i 1926 til Kathleen McKane Godfree (2-6, 6-4, 3-6) og i 1927 og 1928 til Helen Wills Moody (1927; 2-6, 4-6 og 1928; 2-6, 3-6). Hun deler skjebnen å tapt tre Wimbledonfinaler på rad med tyske Gottfried von Cramm (1935–37) og australske Fred Stolle (1963–65).
I 1929 vant hun sin eneste Grand Slam-tittel, sammen med nederlandske Kornelia Bouman vant hun doubleturneringen i French Open.


== Grand Slam-titler ==
 Franske mesterskapet:
Double damer – 1929 (sammen med Kornelia Bouman)


== Referanser ==


== Eksterne lenker ==
(en) Lilí Álvarez – kategori av bilder, video eller lyd på Commons 
(en) Lili de Alvarez på Internet Movie Database 
(en) Lili de Alvarez – Olympedia 
(en) Lili de Alvarez – Sports-Reference (OL-resultater – arkivert) 
(en) Lili de Alvarez – ITF Tennis
Joakim Sjöhage

Joakim Sjöhage (født 27. september 1986 i Målsryd) er en svensk fotballspiller som for tiden spiller for Varbergs BoIS.
Sjöhage spiller spiss og har vært med på å vinne den svenske serien i 2006 for Elfsborg. Han har tidligere spilt for Målsryds IF og Dalsjöfors GoIF. Han signerte for SK Brann den 4. juli 2007. Sjøhage klarte imidlertid aldri å etablere seg på laget og spilte bare tre kamper for Brann, men dette var nok til at han fikk gullmedalsje som seriemester i 2007. 
Den 6. februar 2008 ble det gjort kjent at han vendte tilbake til Elfsborg gjennom en låneavtale som strakk seg ut sesongen 2008. Elfsborg hadde også opsjon på kjøp etter denne perioden. Etter at utlånsperioden var utløpt gikk han til Trelleborg, før han etter 2011-sesongen signerte for Varbergs BoIS.


== Referanser ==


== Eksterne lenker ==
(en) Joakim Sjöhage – Transfermarkt 
(en) Joakim Sjöhage – WorldFootball.net 
(en) Joakim Sjöhage – FBref
Barloworld

Barloworld var et profesjonelt sykkellag fra Storbritannia som deltok i UCI Continental Circuits og i visse UCI ProTour-ritt som wildcard. Laget ble opprettet i 2003 med hovedvekt av sørafrikanske ryttere. Etter 2009-sesongen trakk Barloworld seg som sponsor, og ledelsen lyktes ikke i å finne ny.


== Stallen fra 2009 ==
 John-Lee Augustyn
 Francesco Bellotti
 Diego Caccia
 Patrick Calcagni
 Félix Cárdenas
 Giampaolo Cheula
 Marco Corti
 Steve Cummings
 Chris Froome
 Robert Hunter
 Daryl Impey
 Paolo Longo Borghini
 Michele Merlo
 Carlo Scognamiglio
 Mauricio Soler
 Geraint Thomas
Cilly Aussem

Cilly Aussem (født 4. januar 1909 i Köln, død 22. mars 1963 Portofino i Italia) var en tysk kvinnelig tennisspiller. 
Aussem gjorde sin debut i Grand Slam-turneringen Wimbledon i 1927. I 1930 vant hun mixeddoubletittelen i French Open sammen med den amerikanske storspilleren Bill Tilden. Samme året kom hun til semifinale i Wimbledon der hun tapte til Elizabeth Ryan. Året etter vant hun sin første Grand Slam-tittel i single, hun beseiret Betty Nuthall med 8-6, 6-1 i French Open-finalen for damer. Hun vant også Wimbledonturneringen det året, i finalen slo hun sin landsmann Hilde Krahwinkel med 6-2, 7-5.
Hun meldte seg inn i NSDAP i 1933, men medlemskapet gikk ut i 1936 etter at hun giftet seg med en italiensk statsborger og flyttet ut av landet. Hun og ektemannen bodde først tre år i Kenya og fra 1939 i Italia. Hun slet mye med helsen etter oppholdet i Afrika, hvor hun blant annet fikk malaria. Hun døde av leversvikt i Portofino i 1963.


== Grand Slam-titler ==
 Franske mesterskapet:
Mixeddouble – 1930 (sammen med Bill Tilden)
Single damer – 1931 (hun beseiret Betty Nuthall med 8-6, 6-1 i finalen)
 Wimbledon:
Single damer – 1931 (hun beseiret Hilde Krahwinkel med 6-2, 7-5 i finalen)


== Referanser ==


== Eksterne lenker ==
(de) Cilly Aussem – Munzinger Sportsarchiv
Jason McCaslin

Jason Paul McCaslin (født 3. september 1980, Toronto, Ontario), bedre kjent som «Cone», er bassist og støttevokalist i den canadiske pop punk-gruppen Sum 41. Han erstattet i 1999 Mark Spicoluk og har siden den gang vært med i bandet. Like etter han ble medlem av Sum 41, fikk de kontrakt med Island Records for å lage sitt første album.


== Bakgrunn ==
McCaslin har spilt bass siden han var 14, og hadde spilt i andre band, blant annet sammen med Avril Lavigne og Matt Brann (Second Opinion) før han ble medlem av Sum 41. Kallenavnet «Cone» fikk Jason med en gang han startet i Sum 41 av bandets vokalist Deryck Whibley Bizzy D på grunn av at han alltid spiste iskremkjeks (cones) til lunsj.I Sum 41 er det Jason som er den som oftest forteller nyheter om bandet.


== Referanser ==


== Eksterne lenker ==
Offisielt nettsted 
(en) Jason McCaslin – kategori av bilder, video eller lyd på Commons 
(en) Jason McCaslin på Internet Movie Database
Schiphol lufthavn

Schiphol (IATA: AMS, ICAO: EHAM) er hovedflyplassen for Amsterdam og Nederland. Flyplassen ligger i kommunen Haarlemmermeer, 18 km sørvest for Amsterdam sentrum.
Lufthavnen er verdens lavestliggende kommersielle flyplass, med hele tre meter under havoverflaten. Kontrolltårnet ved flyplassen, med sine 101 meter, var verdens høyeste da det var ferdigstilt i 1991.  


== Flyselskaper og destinasjoner ==


=== Passasjerdestinasjoner ===


== Se også ==
Liste over største flyplasser i Europa


== Eksterne lenker ==
(en) Offisielt nettsted 
(en) Amsterdam Airport Schiphol – kategori av bilder, video eller lyd på Commons 
(en) Amsterdam Airport Schiphol – galleri av bilder, video eller lyd på Commons 
Flyplassinformasjon om EHAM hos World Aero Data
Project Bandaloop

Project Bandaloop er ei kjent dansegruppe fra USA. Gruppa er kjent for sine opptredener i det som på engelsk kalles aerial dance, det vil si dans og akrobatiske øvelser på steder som fasader, TV-tårn og fjellvegger. Gruppa bruker noe av det samme utstyret som brukes til rappellering for å få til dette. Gruppa utforsker forholdet mellom bevegelser og tyngdekraften og søker å stimulere publikums bevissthet på deres naturlige og konstruerte omgivelser. Danserne, klatrerne og tilriggerne har opptrådt for nesten en halv million mennesker i store deler av verden. Gruppa besøkte Stavanger i anledning dronning Sonjas 70-årsdag 4. juli 2007 og opptrådte i Gloppedalsura i forbindelse med Stavanger2008 i august 2008.


== Eksterne lenker ==
Offisielt nettsted 
"Project Bandaloop, Dance in a Different Light". The Kennedy Center ArtsEdge (Engelsk)
Prosjekt Bandaloop, Stavanger2008
Magnus Hedman

Magnus Carl Hedman (født 19. mars 1973 i Huddinge) er en svensk tidligere fotballspiller (målvakt). Han spilte tilsammen 58 landskamper for Sveriges landslag og representert landet i to VM-sluttspill og to EM-sluttspill.
Hedman startet karrieren i AIK i 1990. Han vant Allsvenskan med AIK i 1992, og ble tatt ut som reservemålvakt for Thomas Ravelli til VM 1994. Han debuterte på landslaget i februar 1997, og gikk i juli samme år til den engelske klubben Coventry City. Hedman spilte alle Sveriges kamper i EM 2000, og ble tildelt Guldbollen i 2000. Han spilte også samtlige kamper for Sverige i VM 2002. 
Hedman ble erstattet av Chris Kirkland i sesongen 2000/2001, da laget rykket ned fra Premier League. Han gjenvant plassen etter at Kirkland gikk til Liverpool etter én kamp i sesongen 2001/2002. Våren 2002 gikk Hedman til den skotske toppklubben Celtic. Han var utlånt til Serie A-klubben Ancona en kort periode i 2004. Mens han var i Ancona, ble han tatt ut til EM 2004, der han var reserve for Andreas Isaksson. Han spilte ytterligere en sesong for Celtic, før han la opp som profesjonell spiller på begynnelsen av sesongen 2005-06.
Den 9. november 2006 ble det overraskende kunngjort at Hedman skulle prøvespille for Chelsea i en uke, på grunn av Chelseas mangel på skadefrie keepere. Overgangen ble offisiell 14. november 2006. Samme dag debuterte han for Chelsea i vennskapskamp mot Crystal Palace, som Chelsea vant 3-1. Hedman figurerte som reserve ved enkelte anledninger, men spilte ikke flere ganger for Chelsea. Nå har han lagt opp for andre gang i karrieren.
Hedman spilte for Sverige i Ungdoms-VM i 1991.


== Eksterne lenker ==
(en) Magnus Hedman – FIFA 
(en) Magnus Hedman – Transfermarkt 
(en) Magnus Hedman – national-football-teams.com 
(en) Magnus Hedman – Soccerbase.com 
(en) Magnus Hedman – FootballDatabase.eu 
(en) Magnus Hedman – Soccerway 
(en) Magnus Hedman – EU-Football.info 
(en) Magnus Hedman – FBref 
(sv) Svenska Fotbollförbundet
(sv) AIK
Hage-saken

Hage-saken er blitt betegnelsen på saken der Atle Joar Hage i 1984 ble dømt for incest mot sine to barn. Han sonet dommen i 1986 og begikk selvmord i 1987, som en følge av anklagene. I 1998 ble han frikjent for anklagene (post mortem), etter at hans to barn begjærte saken gjenopptatt, idet de hevdet at det aldri var begått noen overgrep, og at det hadde funnet sted et justismord.
Dødsboet ble i 1999 tildelt et mindre erstatningsbeløp av staten, samt dekket en del av sine saksomkostninger.


== Historien ==


=== Skilsmisse og tap av samværsrett ===
I forbindelse med en skilsmisseprosess hevdet Atle Hages ekskone at han hadde begått seksuelle overgrep mot deres to barn (en sønn og en datter) i tidsrommet august 1980 til juni 1982. I skilsmissesaken ble han derfor fratatt samværsretten med barna.


=== Domfellelse og soning ===
I 1984 ble det på grunnlag av anklagene også reist straffesak mot ham. Atle Joar Hage ble i Frostating lagmannsrett den 16. november 1984 dømt for «forbrytelser mot straffeloven § 195 første ledd 1. straffalternativ, § 194 og § 207 1. straffalternativ», til fengsel i 1 år, hvorav 120 dager ubetinget, og til å betale saksomkostninger med kr. 3 000,-. Aktor i straffesaken var Olaf Jakhelln.
Rettens administrator i straffesaken var Karl Solberg. Han hadde tidligere vært dommer i straffesaken mot Fritz Moen, som ble frifunnet da den saken ble gjenopptatt. De oppnevnte psykologene i saken uttalte at det var sannsynlig at påstandene fra barnas mor om seksuelle overgrep mot barna medførte riktighet. De to barna til Hage var 7 og 9 år gamle da straffesaken fant sted, og de ble på grunn av sin unge alder ikke ført som vitner i saken. Hage hevdet hele tiden at han var uskyldig.
Hage påklaget dommen, og søkte også om benådning, men ingen av sakene førte fram.
Atle Hage sonet fengselsstraffen fra mai til september 1986.
Saken vakte betydelig offentlig oppmerksomhet og den stemplet ham i hans nærmiljø. Han begikk selvmord den 21. september 1987.


=== Gjenopptagelsessaken ===
Den 29. desember 1997 fremsatte de to barna (da h.h.v. 20 og 22 år gamle) gjenopptakelsesbegjæring til Frostating lagmannsrett, i det de hevdet at det aldri var blitt begått noen overgrep mot dem.  Etter muntlig forhandling avsa lagmannsretten 24. april 1998 dom der Atle Joar Hage enstemmig ble frifunnet.


=== Oppreisning ===
På vegne av Atle Joar Hages dødsbo og på egne vegne, fremsatte barna i henhold til straffeprosessloven § 444, § 445, § 446 og § 448, den 9. juni 1998 krav om erstatning og oppreisning for uberettiget straffeforfølging mot Atle Joar Hage. De krevde til sammen kr. 5 100.000,-. Frostating lagmannsrett avsa 24. september 1999 en kjennelse der dødsboet ble tilkjent erstatning fra Staten på tilsammen kr. 100 000,-  og saksomkostninger for lagmannsretten med kr. 34 965,-.
Hages datter fikk ifølge avisen Aftenposten alvorlige psykiske problemer etter farens selvmord. Hages sønn uttalte i den samme avisartikkelen fra 2011 han som barn ikke visste at det foregikk en rettssak, og at han kunne ha forklart de sakkyndige at «ingenting galt hadde skjedd».


== Referanser ==
SkiStar

SkiStar AB er et svensk børsnotert aksjeselskap som eier og driver vintersportsanlegg i Norge og Sverige. Selskapet har anlegg i Sälen, Åre og Vemdalen i Sverige samt Hemsedal og Trysil i Norge.SkiStar ble startet i 1975 av Mats og Erik Paulsson, grunnleggere av entreprenørfirmaet PEAB, som da kjøpte et skianlegg i Sälen. Etter at selskapet i 2005 kjøpte Trysilfjellet, fikk det en markedsandel av heiskortsalget i Sverige på 50% og i Norge på 28%.


== Anlegg ==


== Referanser ==


== Eksterne lenker ==
Skistars hjemmeside
Maurice Garin

Maurice Garin (født 3. mars 1871, død 19. februar 1957) var en fransk landeveissyklist best kjent for å vinne den første Tour de France i 1903. Han vant med 2 timer og 49 minutter foran nummer to, en rekord som fortsatt er gjeldende.
Garin ble først utnevnt som vinner av Tour de France også i 1904, men ble senere diskvalifisert. Han la opp som profesjonell syklist etter dette. 


== Meritter ==
Vinner av:

Paris-Roubaix – 1897 og 1898
Bordeaux-Paris – 1902
Tour de France – 1903


== Referanser ==


== Eksterne lenker ==
(en) Maurice Garin – ProCyclingStats 
(en) Maurice Garin – Cycling Archives 
(en) Maurice Garin – CycleBase 
(en) Maurice Garin – TheSports.org
Eindhoven lufthavn

Eindhoven lufthavn (IATA: EIN, ICAO: EHEH) er en regional flyplass utenfor Eindhoven i Nederland. Den er landets nest største flyplass, et godt stykke bak Schiphol.
Flyplassen blir brukt til både sivil og militær trafikk. Fra Andre verdenskrig og opp til bare noen år siden  het flyplassen Welschap. 
European Air Transport Command holder til ved den militære del av lufthavnen.


== Ruter og selskaper ==


=== Ruteflyvninger ===


=== Charterfly ===


== Eksterne lenker ==
(en) Offisielt nettsted 
(nl) Offisielt nettsted 
Offisielt nettsted 
(en) Eindhoven Airport – kategori av bilder, video eller lyd på Commons Guide to Eindhoven Airport
BOW.nl Belangenbehartiging Omwonenden Welschap
Groningen lufthavn Eelde

Groningen Airport Eelde (IATA: GRQ, ICAO: EHGG) er en sivil flyplass i Eelde utenfor Groningen i Nederland. Flyplassen brukes mest til charter-trafikk, men har også noen få ruteflyvninger. I 2005 betjente flyplassen 163 000 passasjerer. KLM Flight Academy og Dutch Flight Academy (DFA) holder til ved flyplassen.


== Ruter og selskaper ==
Arkefly (Antalya)
Corendon Airlines (Antalya, Bodrum)
Flybe (London-Southend)
Ryanair (Girona, Palma de Mallorca)
Transavia.com (Antalya, Faro, Heraklion, Innsbruck, Kos, Lanzarote, Las Palmas, Palma de Mallorca, Salzburg, Tenerife)
Wizzair (Gdańsk)
AirX Charter (Vinteren 2021: Sälen/Trysil)


== Referanser ==


== Eksterne lenker ==
Offisielt nettsted 
(en) Groningen Airport Eelde – kategori av bilder, video eller lyd på Commons 
Airliners.net - photos taken at Groningen Airport Eelde
Flyplassinformasjon om EHGG hos World Aero Data
Dutch Flight Academy (DFA)
Skageflå

Skageflå er en fraflyttet fjellgård som ligger på en fjellhylle ca. 250 meter over Geirangerfjorden med utsikt til fossene De syv søstrene og fjellgården Knivsflå på den andre siden av fjorden. Det er en av flere gårder i og under utsatte fjellheng i Geiranger; med gårder som Megardsplassen, Horvadrag, Matvik, Knivsflå og Blomberg.
Gården kan besøkes av turister. Flere operatører tilbyr per 2021 båtskyss fra Geiranger sentrum frem til stien som fører opp til gården. Fotturen opp fjellsiden tar om lag 25-35 minutter fra fjorden opp til fjellgården.


== Eksterne lenker ==
Om Skageflå på nettstedet TV Sunnmøre Live, via nettstedet storfjordensvenner.no. Besøkt 29. juli 2021.
Fotografi fra 1926 av Skageflå på Nasjonalbibliotekets nettsider – fotograf: Anders Beer Wilse
«Skageflå». Kulturminnesøk. Riksantikvaren – Direktoratet for kulturminneforvaltning.
Knivsflå

Knivsflå er en fraflyttet fjellgård oppe på et platå ved siden av fossene De syv søstrene, ca. 250 meter over Geirangerfjorden. Knivsflå kommer fra ordet "Skarp fjellegg". Før de ble omdøpt, het da også disse fossene Knivsfossane.
Det er en av flere gårder i og under utsatte fjellheng i Geiranger; med gårder som Megardsplassen, Horvadrag, Matvik, Skageflå og Blomberg. Likevel var det Knivsflå-gården som i eldre tid gikk for å være den beste gården i Geirangerfjorden, trolig på grunn av plasseringen i solhellingen. 
Bruket Knivsflå blei fraflyttet fordi herradsstyret mente at risikoen var stor for at en fjellhammar ovenfor husene ville rase ut. Dette har vært den mest utsatte gården i Geiranger, og steinsprang og ras har tatt livet av seks mennesker på Knivsflå i løpet av hundre år. 
Gården besøkes lite av turister grunnet bratt terreng og sjelden transport til der råsa starter med fjorden. Fra fjorden tar turen opp 40 minutter. 250 meter ovenfor Knivsflå er det fra gammalt av et tidlig sommerbeite med tilhørende fjøs. Stien opp til sommerbeite er gjengrodd og ikkje framkommelig uten klatreutstyr. 


== Eksterne lenker ==
Storfjordens venner: Bilder fra sommerstevner, 2005 - Knivsflå i Geiranger
Vårt Land: Nytt gammelt mesterverk
Sunnmørsposten: Farlege fjell
Geiranger.no Naturattraksjonar
https://www.knivsflaa.no/om-knivsfla
Sally Ann

Sally Ann er et butikk- og bistandskonsept som tar sikte på å utvikle lønnsom rettferdig handel mellom U-land og I-land. 
For å oppnå rasjonell drift og konkurransedyktighet i markedene, utnyttes Frelsesarmeens samlede ressurser og nettverk samt alliansemuligheter med eksterne. Ideen vokste fram i Bagladesh, der Birgitte og Bo Brekke hadde en visjon om å skape arbeidsplasser for tidligere prostituerte. Gjennom kontakt med Jan Aasmann Størksen i Norge, begynte konseptet å ta form. Samarbeid med kjente designere i kombinasjon med en våknende interesse for rettferdig handel har gjort prosjektet til en suksess i Norge. Sally Ann er i ferd med å etablere seg i andre land i Europa. Produksjonen har spredd seg til ulike deler av verden som f. eks. Peru, Kenya og Moldova. 
I 2005 publiserte Bo Brekke boka: “Sally Ann - Poverty to hope” sammen med fotografen Knut Bry. Boka illustrerer med ord og bilder hvilken forandring 'Sally Ann'-konseptet har betydd for mange mennesker.  
Konseptet endret i 2013 navn til Others. I 2018 var totalt 1160 personer involverte i produksjonsarbeid for Others. Bo Christoffer Brekke er i 2020 daglig leder for Others.  


== Referanser ==
Caraș-Severin

Caraș-Severin er et fylke (județ) i Romania. Det ligger i regionen Banat. Administrasjonssenteret er byen Reșița. Fylket hadde 295 579 innbyggere ved folketellingen i 2011.


== Administrativ inndeling ==
Fylket har to municipiu, seks byer og 69 comună.


=== Municipiu ===
Reșița
Caransebeș


=== Byer ===
Anina
Băile Herculane
Bocșa
Moldova Nouă
Oravița
Oțelu Roșu


=== Comună ===


== Demografi ==


== Referanser ==


== Eksterne lenker ==
Offisielt nettsted 
(en) Caraș-Severin County – kategori av bilder, video eller lyd på Commons
Galați (fylke)

Galați er et fylke (județ) i Romania. Det ligger i regionen Moldavia. Administrasjonssenteret er byen Galați. Fylket hadde 536 167 innbyggere ved folketellingen i 2011.


== Administrativ inndeling ==
Fylket har to municipiu, to byer og 59 comună.


=== Municipiu ===
Galați
Tecuci


=== Byer ===
Târgu Bujor
Berești


=== Comună ===


== Demografi ==


== Referanser ==


== Eksterne lenker ==
Offisielt nettsted 
(en) Galați County – kategori av bilder, video eller lyd på Commons
Arad (fylke)

Arad er et fylke (județ) i Romania. Det ligger i regionen Banat. Administrasjonssenteret er byen Arad. Fylket hadde 430 629 innbyggere ved folketellingen i 2011 


== Administrativ inndeling ==
Fylket har én municipiu, ni byer og 68 comună.


=== Municipiu ===
Arad


=== Byer ===
Chișineu-Criș
Curtici
Ineu
Lipova
Nădlac
Pâncota
Pecica
Sântana
Sebiș


=== Comună ===


== Demografi ==


== Referanser ==


== Eksterne lenker ==
Offisielt nettsted 
(en) Arad County – kategori av bilder, video eller lyd på Commons
Bacău (fylke)

Bacău er et fylke (județ) i Romania. Det ligger i regionen Moldova. Administrasjonssenteret er byen Bacău. Fylket hadde 616 168 innbyggere ved folketellingen i 2011.


== Administrativ inndeling ==
Fylket har tre municipiu, fem byer og 80 comună.


=== Municipiu ===
Bacău
Onești
Moinești


=== Byer ===
Comănești
Buhuși
Dărmănești
Târgu Ocna
Slănic Moldova


=== Comună ===


== Demografi ==


== Referanser ==


== Eksterne lenker ==
(ro) Offisielt nettsted 
(en) Bacău County – kategori av bilder, video eller lyd på Commons
Botoșani (fylke)

Botoșani er et fylke (județ) i Romania. Det ligger i regionen Moldova. Administrasjonssenteret er byen Botoșani. Fylket hadde 412 626 innbyggere ved folketellingen i 2011.


== Administrativ inndeling ==
Fylket har to municipiu, fem byer og 67 comună.


=== Municipiu ===
Botoșani
Dorohoi


=== Byer ===
Darabani
Săveni
Flămânzi
Bucecea
Ștefănești


=== Comună ===


== Demografi ==


== Referanser ==


== Eksterne lenker ==
Offisielt nettsted 
(en) Botoșani County – kategori av bilder, video eller lyd på Commons
Brăila (fylke)

Brăila er et fylke (județ) i Romania. Det ligger i regionen Valakia. Administrasjonssenteret er byen Brăila. Fylket hadde 321 212 innbyggere ved folketellingen i 2011.


== Administrativ inndeling ==
Fylket har én municipiu, tre byer og 40 comună.


=== Municipiu ===
Brăila


=== Byer ===
Ianca
Însurăței
Făurei


=== Comună ===


== Demografi ==


== Referanser ==


== Eksterne lenker ==
Offisielt nettsted 
(en) Brăila County – kategori av bilder, video eller lyd på Commons